Hošťálkovy

Hošťálkovy estas vilaĝo en Ĉeĥio en distrikto Bruntál, kiu situas en cismontaro de Nízký Jeseník. La vilaĝo konsistas el kvar partoj: Hošťálkovy, Vraclávek, Staré Purkartice kaj Křížová. Vivas ĉi tie  ().

 Historio 
Hošťálkovy estis fondita en periodo de granda koloniigo en la 13-a jarcento kaj la unua skribmencio devenas el 1281. La nomo de vilaĝo havas germanan devenon, el vorto Gotschalkesdorf, kiu iompost iom evoluis ĝis ĉeĥigitaj formoj - Hosczalkowicz, Hoschalkdorf, Hoschczalkov, Hoščalkovice kaj fine ekde la jaro 1582 Hošťálkovy (iam ankaŭ Hošťálkov). Fondinto de la vilaĝo, kiu alkondukis la vilaĝanojn, estis evidente ia Gotschalk, en la ĉeĥa formo Hošťálek. Ne estas ankaŭ eliminite, ke la nomon al la nova sidejo donis lia unua posedanto, kiu restadis en burgaro Luginsland, kiu elstaris sur unu el lokaj montetoj. La posedantoj de Hošťálkovy estis de komence anoj de eta ĉeĥa nobelaro.

Fine de la 17-a jarcento lasis Jan Kryštof Skrbenský, tiama posedanto, deŝiri la dezertiĝintan burgaron kaj sur ties loko li lasis konstrui barokan kastelon, kiu en sia devena aspekto konserviĝis ĝis hodiaŭ. En 1751 - 1790, dum Karel Traugot Skrbenský, la kastelo estis signifa centrejo de socia vivo de silezia nobelaro. Ĉi tiea kastela kapelo apartenis al la plej bonaj muzikaj korpusoj en Silezio. Skrbenský-idoj proprumis la kastelon ĝis la jaro 1831, kiam ili pro grandaj ŝuldoj vendis ĝin kontraŭ 140.000 florenoj al grafo Henriko Arco kun edzino Antonio, naskita Strachwic. La grafoj el Arco proprumis la sinjorujon ĝis fino de la dua mondmilito. Post la jaro 1945 la kastelo estis naciigita. Hodiaŭ la kastelo servas kiel centrejo de socia zorgo por imbecilaj virinoj.

Loĝantaro

 Partoj de municipo 
 Hošťálkovy (katastra teritorio (k. t.) Hošťálkovy)
 Křížová (k. t. Křížová ve Slezsku)
 Staré Purkartice (k. t. Staré Purkartice)
 Vraclávek (k. t. Vraclávek)

 Memorindaĵoj 
 Kastelo
 Preĝejo de sankta Ĉefanĝelo Mikaelo
 Luginsland
 Popola arkitekturo


Kategorio:Municipoj en distrikto Bruntál
Kategorio:Vilaĝoj en distrikto Bruntál
Kategorio:Setlejoj en Nízký Jeseník